CELEX: 32021R0645
Language: et
Date: 2021-04-15 00:00:00
Title: Komisjoni rakendusmäärus (EL) 2021/645, 15. aprill 2021, millega muudetakse määruse (EL) nr 605/2010 I lisa seoses loeteluga, milles on esitatud need kolmandad riigid või nende osad, kust on lubatud Euroopa Liitu tuua toorpiima, piimatoodete, ternespiima ja ternespiimapõhiste toodete saadetisi (EMPs kohaldatav tekst)

20.4.2021   
               
               
                  ET
               
               
                  Euroopa Liidu Teataja
               
               
                  L 133/29
               
            
         KOMISJONI RAKENDUSMÄÄRUS (EL) 2021/645,
         15. aprill 2021,
         millega muudetakse määruse (EL) nr 605/2010 I lisa seoses loeteluga, milles on esitatud need kolmandad riigid või nende osad, kust on lubatud Euroopa Liitu tuua toorpiima, piimatoodete, ternespiima ja ternespiimapõhiste toodete saadetisi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset ning artikli 8 lõikeid 1 ja 4 ning artikli 9 lõiget 4,
         ning arvestades järgmist:
         
                     (1)
                  
                  
                     Komisjoni määruses (EL) nr 605/2010 (2) on sätestatud inimeste ja loomade tervishoiunõuded ning sertifitseerimisnõuded toorpiima, piimatoodete, ternespiima ja ternespiimapõhiste toodete saadetiste Euroopa Liitu toomisel ning on esitatud loetelu kolmandatest riikidest, kust on lubatud selliseid saadetisi liitu tuua.
                  
               
                     (2)
                  
                  
                     Selle määruse I lisas on esitatud loetelu kolmandatest riikidest või nende osadest, kust on lubatud liitu tuua toorpiima, piimatoodete, ternespiima ja ternespiimapõhiste toodete saadetisi, ning on märgitud nende kaupade puhul nõutud töötlemise viis.
                  
               
                     (3)
                  
                  
                     Menetlus, millega antakse Moldovale luba eksportida liitu piima ja piimatooteid, on pooleli ja viiakse õigeaegselt lõpule. Poolelioleva menetluse ajal esitas Moldova taotluse loa saamiseks, et vedada läbi liidu jäätiseid, mida käsitatakse piimatooteid sisaldavate lühikese säilivusajaga liittoodetena. Kõnealuse loa saamiseks esitas Moldova taotluse, et riik kantaks määruse (EL) nr 605/2010 I lisa C-veergu sellise kolmanda riigina, millest pärit toorpiim ja piimatooted on läbinud kõnealuses määruses nõutud töötluse (töötlus „C“) suu- ja sõrataudi piimatoodete kaudu leviku riski vähendamiseks.
                  
               
                     (4)
                  
                  
                     Pidades silmas Moldova pädevate asutuste antud tagatisi töötluse „C“ nõuetekohase kohaldamise kohta liittoodetes sisalduvate piimatoodete puhul, on asjakohane kanda Moldova määruse (EL) nr 605/2010 I lisa C-veergu.
                  
               
                     (5)
                  
                  
                     Kõnealune I lisa C-veergu lisamine ei tohiks piirata muudest liidu õigusaktidest tulenevaid kohustusi, milles käsitletakse loomsete saaduste liitu importimist ja liidus turule laskmist, eelkõige selliseid kohustusi, mis on seotud ettevõtete loetelude koostamisega vastavalt komisjoni delegeeritud määruse (EL) 2019/625 (3) artiklile 5.
                  
               
                     (6)
                  
                  
                     Seepärast tuleks määrust (EL) nr 605/2010 vastavalt muuta.
                  
               
                     (7)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 605/2010 I lisas esitatud tabelisse lisatakse kande „MA–Maroko“ järele järgmine kanne:
            
               
                           „MD
                        
                        
                           Moldova
                        
                        
                           0
                        
                        
                           0
                        
                        
                           +“
                        
                     
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. aprill 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 18, 23.1.2003, lk 11.
         
            (2)  Komisjoni 2. juuli 2010. aasta määrus (EL) nr 605/2010, millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima, piimatoodete, ternespiima ja ternespiimapõhiste toodete Euroopa Liitu toomisel (ELT L 175, 10.7.2010, lk 1).
         
            (3)  Komisjoni 4. märtsi 2019. aasta delegeeritud määrus (EL) 2019/625, millega täiendatakse Euroopa Parlamendi ja nõukogu määrust (EL) 2017/625 seoses teatavate inimtoiduks ettenähtud toodete ja loomade saadetiste liitu toomise nõuetega (ELT L 131, 17.5.2019, lk 18).